Komisijas paziņojums Eiropas Parlamentam atbilstīgi EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes direktīvas pieņemšanu, lai izveidotu pamatu mehānisko transportlīdzekļu un to piekabju, kā arī šiem transportlīdzekļiem paredzēto sistēmu, detaļu un tehnisko vienību tipa apstiprinājumam (pamatdirektīva) /* COM/2006/0809 galīgā redakcija - COD 2003/0153 */





[pic] | EIROPAS KOPIENU KOMISIJA | Briselē, 12.12.2006 COM(2006) 809 galīgā redakcija 2003/0153 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes direktīvas pieņemšanu, lai izveidotu pamatu mehānisko transportlīdzekļu un to piekabju, kā arī šiem transportlīdzekļiem paredzēto sistēmu, detaļu un tehnisko vienību tipa apstiprinājumam (pamatdirektīva) 2003/0153 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes direktīvas pieņemšanu, lai izveidotu pamatu mehānisko transportlīdzekļu un to piekabju, kā arī šiem transportlīdzekļiem paredzēto sistēmu, detaļu un tehnisko vienību tipa apstiprinājumam (pamatdirektīva) 1. INFORMĀCIJAI Datums, kad priekšlikumu nosūta EP un Padomei (dokuments COM(2003)418 galīgā redakcija – 2003/0153 (COD)): | 14.7.2003. | Eiropas Ekonomikas un sociālo lietu komitejas atzinuma datums: | 28.1.2004. | Eiropas Parlamenta atzinuma datums (pirmais lasījums): | 11.2.2004. | Grozītā priekšlikuma nosūtīšanas datums: | 3.11.2004. | Kopējās nostājas pieņemšanas datums: | 11.12.2006. | 2. KOMISIJAS PRIEKŠLIKUMA MĒRĶIS a) Ar šo priekšlikumu tiek modernizēta Pamatdirektīva 70/156/EEK[1] par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu. b) Direktīva 70/156/EEK ir galvenais Eiropas Kopienas rīcībā esošais juridiskais instruments, lai īstenotu vienoto tirgu automobīļu nozarē. Tajā, no vienas puses, tiek saskaņoti tehniskie noteikumi transportlīdzekļu un to detaļu izgatavošanas jomā un, no otras puses, valstu tipa apstiprinājuma procedūras tiek aizstātas ar obligātu vienotu Kopienas tipa apstiprinājumu. Ar Direktīvu 92/53/EEK[2], 2002/24/EK[3] un 2003/37/EK[4] pieņemšanu Kopienas tipa apstiprināšanas priekšrocības attiecināmas uz visām transportlīdzekļu kategorijām. Daļēji tās attiecināmas vienīgi uz kravas automobīļiem[5]. Viens no šā priekšlikuma mērķiem ir piemērot Kopienas tipa apstiprinājuma principus arī kravas automobīļiem. 3. KOMENTĀRI PAR KOPĒJO NOSTĀJU 3.1. Vispārējas piezīmes par kopējo nostāju Padome labvēlīgi uzņēma Komisijas ierosināto Pamatdirektīvas 70/156/EEK pārstrādāto priekšlikumu. Turklāt Padome bija apmierināta ar pievienojumiem un uzlabojumiem salīdzinājumā ar Direktīvu 92/53/EEK, ar kuru tika veikta pirmā Direktīvas 70/156/EEK pārstrādāšana. Tomēr Padome vēlējās pārformulēt vairākus pantus, lai padarītu skaidrāku to piemērošanas jomu, precizējot to piemērošanas nosacījumus. Padome iekļāva vairākus jaunus pantus, lai nākotnē varētu attīstīt jaunas iniciatīvas Kopienas tiesību aktu vienkāršošanas politikā automobīļu nozarē. Šo jauno pantu iekļaušana lieliski saskan ar Augsta līmeņa grupas „CARS 21” ieteikumiem. Ņemot vērā to, cik sarežģīti ir kopš 1996. gada spēkā esošie tipa apstiprinājuma mehānismi, un attiecīgos juridiskos aspektus, Padomē notikušās apspriešanas rezultātā ir saglabāts smalks līdzsvars starp ceļu satiksmes drošības obligātajām prasībām, vides aizsardzību un faktisko situāciju rūpniecībā. Tādēļ kopējā nostāja vispirms ir kompromisa dokuments, kas izstrādāts, lai gūtu visu dalībvalstu piekrišanu. Komisija tika piesaistīta jauno pantu izstrādē un esošo pantu pārformulēšanā. Tā var piekrist kopējās nostājas tekstam. Tomēr lietotāju interesēs attiecībā uz kravas automobīļiem tā būtu vēlējusies tuvākus tipa apstiprinājuma īstenošanas datumus, gan lai pabeigtu iekšējā tirgus izveidi, gan arī lai iespējami drīz padarītu obligāti piemērojamas drošības prasības šā veida transportlīdzekļiem. 3.2. Komentāri par Eiropas Parlamenta pieņemtajiem grozījumiem Padome ir pilnībā piekritusi Komisijas viedoklim par Eiropas Parlamenta pirmajā lasījumā pieņemtajiem grozījumiem. Tādējādi noraidīti visi grozījumi, ar kuriem pamatdirektīvā tika ieviesti noteikumi, kas nav saskaņā ar priekšlikuma mērķiem. Tāpat, lai neradītu juridisku neskaidrību, noraidīti arī grozījumi, kas skāra jomas, kuras jau aptver citi Kopienas tiesību akti. Padome piekrita Komisijas pārformulētajiem Eiropas Parlamenta grozījumiem par pašu tipa apstiprinājumu, jo tie paplašina sākotnēji izstrādāto noteikumu piemērošanas jomu. Pieņemti arī grozījumi par individuālo apstiprinājumu. Padome piekrita pārskatīt ierobežojumus mazajām sērijām, lai ņemtu vērā 2004. gada maijā notikušo Eiropas Savienības paplašināšanos. Attiecībā uz Kopienas tipa apstiprinājuma īstenošanas datumiem Padome kopumā noraidīja Parlamenta ierosinājumus pārcelt uz vēlāku laiku visus Komisijas noteiktos datumus, uzskatot, ka tik ievērojama atlikšana negatīvi ietekmēs izgatavotāju intereses – tieši viņi ir pirmie, kas varēs izmantot priekšrocības no tehnisko un administratīvo noteikumu saskaņošanas transportlīdzekļu apstiprinājuma jomā. 3.3. Padomes ieviestie jaunie noteikumi un Komisijas nostāja Starp ieviestajiem jaunajiem pantiem 10.a pantā precizēta kārtība, kādā notiek tipa apstiprinājuma piešķiršanai nepieciešamie testi. Ar to testu metodes tiek ievērojami vienkāršotas, ļaujot izmantot virtuālās metodes un atļaujot izgatavotājam pašam iesniegt testu ziņojumus. Pilnīgi pārstrādāts 38. pants („Tehnisko dienestu pilnvarošana un paziņošana”). Precizēts, uz kādiem nosacījumiem par tipa apstiprinājumu atbildīgās administratīvās iestādes var aizstāt šim nolūkam noteiktos tehniskos dienestus un pašas pārraudzīt ražotnēs veiktos testus. Padome arī izstrādājusi nosacījumus, kā novērtēt to dažādo pušu kompetences, kas iesaistītas apstiprinājuma procedūrā, veicot nepieciešamos testus, ražošanas atbilstības kontroles un kontroles, izlases veidā pārbaudot transportlīdzekļus vai detaļas tirgū. Īpaša uzmanība pievērsta detaļām un ierīcēm pēcpārdošanas tirgū, lai detaļas un ierīces, kas varētu ietekmēt transportlīdzekļa darbību, nonāktu tirgū tikai pēc apstiprinājuma saņemšanas no iestādēm, kuras atbildīgas par tipa apstiprinājumu. Iekļauts jauns pants („Detaļas un ierīces, kas rada nopietnu apdraudējumu [...]”), lai ieviestu vienkāršotu apstiprinājuma procedūru, kas līdzīga tipa apstiprinājumam. Padome pilnībā pārskatījusi Komisijas ierosināto laika grafiku attiecībā uz Kopienas tipa apstiprinājuma īstenošanu attiecībā uz kravas automobīļiem, lai vidējiem un mazajiem uzņēmumiem dotu vairāk laika pielāgoties jaunajiem noteikumiem. Jaunajā laika grafikā ņemts vērā tas, ka termiņš direktīvas transponēšanai dalībvalstīs pagarināts no 12 līdz 18 mēnešiem. Atjaunināti direktīvas pielikumi, lai ņemtu vērā izmaiņas sakarā ar jaunu pantu ieviešanu un jaunu specializētu direktīvu neseno stāšanos spēkā. Komisija pilnībā piekrīt šiem grozījumiem. 4. SECINĀJUMI Savā 2003. gada 14. jūlija sākotnējā priekšlikumā Komisija ierosināja paplašināt tipa apstiprinājumu, piemērojot to visiem transportlīdzekļiem, ieskaitot kravas automobīļus, lai pabeigtu iekšējā tirgus izveidi automobīļu nozarē. Papildus ieguvumiem no apjomradītiem ietaupījumiem, ko tas dod izgatavotājiem, tas ļauj ievērojami uzlabot transportlīdzekļu drošību, jo ipso facto kļūst obligātas visas tehniskās saskaņošanas direktīvas, kuras izstrādātas kopš Direktīvas 70/156/EEK pieņemšanas. Papildus priekšrocībām, ko sniedz atvērts un konkurētspējīgs vienotais tirgus, Eiropas iedzīvotājiem būtiski svarīga ir arī ceļu satiksmes drošības ievērojama uzlabošanās laikā, kad pilnā sparā noris kravas automobīļu starptautiska kustība. Padome ir atbalstījusi Komisijas grozīto priekšlikumu. Tā ir arī izdarījusi virkni grozījumu, kas pozitīvi ietekmēs apstiprinājuma procedūras. Turklāt vairāki panti ir ieviesti, lai atspoguļotu CARS 21 ziņojuma ieteikumus ar mērķi nākotnē vienkāršot Kopienas tiesību aktus. Padome ir lēmusi vienprātīgi. Komisija atbalsta Padomes pieņemto kopējo nostāju. [1] Padomes 1970. gada 6. februāra Direktīva 70/156/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu (OV L 42, 23.2.1970., 1. lpp.). [2] Padomes 1992. gada 18. jūnija Direktīva 92/53/EEK, ar ko groza Direktīvu 70/156/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu (OV L 225, 10.8.1992., 1. lpp.). [3] Eiropas Parlamenta un Padomes 2002. gada 18. marta Direktīva 2002/24/EK, kas attiecas uz divriteņu vai trīsriteņu mehānisko transportlīdzekļu tipa apstiprinājumu un ar ko atceļ Padomes Direktīvu 92/61/EEK (OV L 124, 9.5.2002., 1. lpp.) [4] Eiropas Parlamenta un Padomes 2003. gada 26. maija Direktīva 2003/37/EK, kas attiecas uz tipa apstiprinājumu lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām un ar ko atceļ Direktīvu 74/150/EEK (OV L 171, 9.7.2003., 1. lpp.). [5] Vieglie kravas automobīļi (līdz 3,5 tonnām), kravas furgoni, piekabes, puspiekabes, autobusi.